પુસ્તકના લેખો વિશે આટલો કોંક્રિટ અભિપ્રાય આપનાર હાસ્યલેખકની વાત કેટલી સાચી ઠરે છે એ બાબતનો વિચાર કરતાં કરતાં પુસ્તકના લેખો વાંચવાની શરૂઆત કરી ત્યારે પુસ્તક જેમને અર્પણ કર્યું છે તેવા દાદી જયાબા વિશે લેખક લખે છે કે મારી ભાષામાં રહેલું બરછટપણું જેમની દેન છે, મારા લખાણમાં અનાયાસે જ બાંગ્લાદેશી ઘૂસણખોરીની જેમ ઘૂસ મારીને ઉત્પાત મચાવતા તળપદા શબ્દો જેમનો વારસો છે, અનેક ગૉડગીતો અને લોકકથાઓ જેમને કંઠસ્થ હતી અને એના વડે લોકસાહિત્યની કઠોપકંઠ અને કર્ણોપકર્ણ પરંપરાથી અનાયાસે જ જેમણે મારામાં સાહિત્યરસનું સિંચન કર્યું એવાં મારાં દાદી આદરણીય સ્વર્ગસ્થ શ્રી જયાબાને અર્પણ.